ชาบูๆ ณ เมือง ภูเก็ต ร้านนี้มีชื่อว่า “Motto Shabu Shabu” ค่ะ ซึ่งร้านนี้เป็นบุฟเฟต์ชาบูค่ะ ราคาหัวละ 299.- ค่ะ ร้านนี้ตั้งอยู่บริเวณทางออก ในเซ็นทรัลโฮมเวิร์คค่ะ ร้านนี้เป็นร้านแบบเล็กๆ ไม่ใหญ่มากค่ะ  ตกแต่งร้านได้น่ารักน่านั่ง ภายในร้านดูสะอาดดีด้วยค่ะ ส่วนการบริการก็ดีดูใส่ใจลูกค้าดีค่ะ สำหรับเมนูของที่นี่ พวกเนื้อหมู เนื้อไก่ต่างๆ เค้าจะใส่ในกล่องพลาสติกแช่เย็นไว้ มีให้เลือกทั้งพวกเครื่องใน อาหารทะเล เนื้อหมู ไก่ เนื้อ เนื้อหมูสไลด์ เบคอน ลูกชิ้นเต้าหู้ ลูกชิ้นปลา ซูชิต่างๆ แต่ละคำตกคำเล็กๆ ไม่ค่อยน่าทานเท่าไหร่ค่ะ ส่วนน้ำซุปชาบูก็สามารถเลือกได้เหมือนร้านอื่นๆ น้ำจิ้มมีหลายแบบให้เลือก  และมาถึงพวกของหวานมีไอศกรีมประมาณ 2-3 รสชาติ และผลไม้อีกนิดหน่อย  ซึ่งโดยรวมอาหารมีให้เลือกไม่เยอะมากค่ะ ไม่ค่อยโดนใจเท่าไหร่ ถ้าเทียบกับราคานี้ค่ะ แต่ถ้าหิวๆ มาก็คงถือว่าคุ้มค่ะ